
Rugăm pe toţi câţi au binevoit să primească aceastii 
foaie să grăbească cu trimiterea plăţii de abonament. 
Administraţia foii „ȚARA NOASTRĂ“. 





Cetitorilor. 


Pe toţi, cărora le ajunge în mâni această foaie îi 
rugăm să o cetească și dacă o socot de potrivită 
trebuințelor țărănimii să o răspândească între oa- 
zmenii noștri dela sate. 

Foaia apare săptămânal și o vor primi cetitorii 
Dumineca. 


Abonamentul e pe an . . . 4 cor, 
Pe jumătate de an . . . . 2 y 
Pe trei luni ..... 1» 


Banii să se trimită la Administrația revistei 
„Țara noastră“. Sibiiu — Nagyszeben. Asociațiune. 





Toţi cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Îndeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugaţi a se folosi de un grai înțeles de 
popor, ca să nu fim siliți a supune schimbării în redacție ar- 
ticolele. 

Pentru articolele bune dăm si o cuvenită răs- 
plată baneasca. 

LA PODMOL. 


Tainică și puternică e rădăcina sufletului omenesc 
in locul nașterii lui... Amintirea anilor copilăriți pe prundul 
cutărui sat semănat pe coasta dealului, nu se curmă... 
Aducerile aminte rămân și strălucesc în adâncul sufle- 
tului ca boabele de mărgăritar în funduri de ape. Ră- 
scolite de câte-o undă ele se ivesc la suprafață să ne 
însenine sau să ne tulbure o clipă. 

Noi toţi cărturarii acestui popor românesc, așezați 
cu rosturile noastre pe întreg cuprinsul pistriț al acestei 
(ări, ori şi cât am fi pierdut cu vină sau fără vină le- 
păturile văzute cu țărănimea noastră, totuş simțim adese 
răsunetul acestura în sufletele noastre. 

In vălmășagul târgoveţ al orașului, mergând către 
casă cuprins de gândurile meseriei, ducând subsuoară 
teancuri de hârtii și scrisori, oare cine dintre noi nu 
tresare când de pe drumul ţării se aude un clopot de 
cioaie si dintrun nor ușor de pulbere se deslușește 
căciula unui cioban și-o turmă de oi... 

Va tresări negreșit acel domn în drumul lui către 
casă și cu tremurarea ușoară a degetelor lui picate de 
cerneală îşi va trece mâna peste frunte rămas o clipă 
cu ochii duși în zare... Recules și ajuns la casa lui 
işi va luă copilul pe genunchi și-i va povesti cu grai 
domol crâmpeie din o copilărie petrecută demult la 

sat... In acele clipe sufletul lui va fi stapanit de amin- 
tirea casutei dela sat si va simţi în toată deplinatatea 
ei bucuria sau durerea celor salisluiti sub coperisul 
acestei căsuțe... j 


Fiecare dintre cărturarii noștri, ducând nestirbita 
până la marginea gropii legătura sufletească cu satul 
lui, caută, cercetează si judecă mijloacele cu cari ar 
putea ridică la o soarte mai bună pe cei rămași acasă. 
Din prisosul lui măsurat el trimite din când în când 
gologani pentru lipsurile satului său... Trimite pentru 
biserică, trimite pentru școală. Trimite pentru toate pri- 
lejurile cari pot lumină pe săteni. Văzând dărăpănarea 
celor patru ziduri bătrâne, între cari sa deslegat întâia 
dată pentru dânsul taina slovelor, va rămânea întristat 
și va jertfi poate peste putinţa lui, îndemnând și pe 
alții, pentru ridicarea unor ziduri cu temeiuri trainice 
pe-a căror față va scrie cu fală un meşter zugrav: 
Școala română. 

Cam în acest chip înțelegea până astăzi să-și plă- 
tească orice surtucar cinstit datoria de recunoștință 
către acel sătuleț cu casele albe de unde sc trăgea el cu 
neamul lui. 


RR 


sta 


Vremea, nepriincioasă astăzi năzuinţelor noastre ro- 
mânești, aduce zi de zi primeniri și schimbări cari jig- 
nesc drepturile noastre. 

Fiece cărturar sau cetitor de gazete știe că se 
apropie ziua când porecla scrisă cu litere roşii pe fața 
școalei noastre nu va mai spune adevărul sau va fi 
ștearsă de cutare spoitor venit cu poruncă «de sus»... 

Cărturarul nostru cu durere în suflet și cu mintea 
deschisă în fata primejdiei, isi dă seama că simțul lui 
de jertfă trebue să caute de aici înainte alte cărări. 

El știe, că școala viitorului nu va mai aveă asemănare 
cu şcoala unde-a prins aripi dragostea lui de carte. 
Ştie că vor fi alte și chipurile de pe păreți, altul și în- 
vățătorul dela masă. Altele vor fi şi cuvintele ce se 
vor orândui pe tablă... Toate vor fi alteum... Străin 
si neînțeles duhul nou va aruncă sămânţe pe piatră... 
Cărturarul nostru e lămurit că în sufletul lui nu gă- 





Botez din comuna Șugag (comit. Sibiiu) 


sește nici un îndemn pentru a jertfi școalei de mâne 
din satul lui. i 
ir 
* * 


Isi va aduce aminte însă, depănând amintirile ti- 
nereţii, de dragostea fără păreche a poporului nostru 
dela sate de carte. Isi va aduce aminte de setea, de 
muţenia îycordată cu cari ascultau acei țărani din satul 
lui când la podmol în sările de vară le ceteă un petec 
de gazetă. Iși va aduce aminte de tresărirea luminoasă 
a ochilor cutărui moş la auzul unui basm, îi. vor resări 

în minte vorbele de judecată cumpanita a ţăranilor în 
fața unor lucruri nouă și nevăzute încă. Isi va trage 
seama cu încetul că dacă școala de până astăzi nu va 
mai fi adăpostul străduințelor bune, sunt totuș și alte 
mijloace de propagare a tiparului: Se va lămuri cu 
mintea lui, că acolo la podmol în serile de vară și toamnă 
se pot desface din cărţi tainele slovelor. Va ajunge la 
gândul firesc că preotul nostru, sau ori-și-care cetitor 
poate fi apostolul dorurilor şi vrerilor noastre. 

Acolo la podmol, la prispa caselor se vor înfiripă 
în liniștea amurgurilor, îndemnurile bune în sufletele 
țăranilor. 

Vor fi puternice acele îndemnuri și nu se vor puteă 
strivi. Dumnealui, dascălul dela şcoala roză va osteni 
zadarnic de-o muncă nepricepută și fără folos. | 


* 
$ * 


Toţi cărturarii, cari simțim în suflet, fiorul înfrățirii 
cu țăranul, să ne -pătrundem de toată amărăciunea lui 
în fața schimbărilor nenorocite ce vor veni. Dacă pierde 
școala, să nu piardă povața și învățătura noastră. Să 
facem biblioteci în satele noastre, să îndatorim pe preoții 
noștri la o apropiere mai mare de sufletele țăranilor. 

E vremea să ne gândim la mijloacele nouă de în- 
deplinire a trebuințelor. Să ne gândim cu toții cari în 
copilăria și în tinereța noastră am ascultat la podmol 
poveștile senine ale cutărui moș cicălitor, prin graiul 
căruia ne vorbeă închipuirea bogată și mintea limpede 
a năcăjitului nostru ţăran. 

Să ne gândim noi toți cari si sub amele nemţești 
avem vechea inimă românească. G. 

COMUNA „VIITORUL. 





I. Starea de odinioară a comunei. 

Eram mulţi copii la părinți cari, copleșiți de lipse și nä- 
cazuri, nu mai ştiau de capul lor. La vârsta de 15 ani puteam 
să-mi dau seamă de starea vrednică de plâns a familiei noastre 
care, de altcum, nu eră numai singură cuprinsă de griji și să- 
răcie. In. starea aceasta ticăloasă se află partea cea mai mare a 
locuitorilor din comună. 

Cum a ajuns comuna «Viitorul» în această stare? 

Abiă scăpată de jugul iobăgiei, comuna e bătută de Dum- 
nezeu cu căpetenii nevrednice cari se îngrijesc numai de punga 
lor; iar poporul este lăsat în grija sorții. 

De libertate (slobozenie) ţăranul nu s'a ştiut folosi, și în lipsa 
de conducători cu tragere de inimă pentru el, apucă pe căi rătăcite. . 

In cele din urmă cercetează tot mai slab biserica, care se 
mai umple numai la Paști și la Crăciun. In schimb cârcimele 
sânt pline de bărbaţi, femei și chiar copii în toate duminecile 
şi sărbătorile. Tineretul deasemenea își petrece la sărbători 
numai în cârcimă. 

Diregătorii satului nu mai ies nici ei din <omenii» si aldă- 
mașuri. Pentru un dar de nimica orice nedreptate se face ne- 
făcută. Vrajbe si judecăţi între oameni sunt lucruri de toate zilele. 

Cârcimarul și boltașul, străini de legea și limba românească, 
încurajează patimile păcătoase ale ţăranului. Ei îl abat dela calea 
bisericii și a școalei, dela calea deșteptării și a mântuirii. 

Prin beutură, care e începutul tuturor răutăților, îl împing 
pe ţăran spre ticăloşie și prăpastie. De altă parte, prin împru- 
muturi cu camete de sută la sută și chiar mai mari, îl strâng 
din zi în zi tot mai tare în cleşte, îl fac să-și împuţineze vitele, 
să-și vândă din locuri, unii ajungând, cu copii cu tot pe drumuri. 

Școala, slăbuţă ca vai de ea, nu e o lumină, cum ar trebui 
să fie, ci un biet opaiţ, pe care un vânt potrivnic îl poate stânge 
în orice clipă. Binefacerile ei nu stau nici decum în cumpănă 
dreaptă cu jertfele aduse pe seama ei. 

Prin urmare comuna abia puteă să nu ajungă în starea în 
care a ajuns. 

Dintre oamenii mari abia sunt câţiva în toată comuna cari să 
știe bine ceti și scrie, și să se și folosească cu pricepere și folos 
de bunătăţile cetitului şi scrisului, 

Cânepa și inul nu se mai cultivă (prăsesc) si nici nu se : 
mai lucră ca odinioară. Asemenea nici lâna. In locul lor se 
cumpără bumbac și jolj, cartoane si haine gata, cari nu mai 
sunt asa trainice ca cele făcute la casă. De altă parte, cumpă- 
rate fiind, ele împuţinează an de an averea locuitorilor. Pe urma 
acestora a început a se împestriţă și frumosul port a! ţăranului și 
țărancei, asa că nu mai e nici românesc, nici săsesc, nici turcesc. 

In urma sărăciei la care au ajuns, cei mai mulți săteni din 
«Viitorul» se hrănesc rău. În schimb cred în beufură mai mult : 
decât în sfânta scriptură. Şi unde e din ce să se gătească o ` “ 
bună mâncare, femeea adesea nu o ştie gati. | 

Uneori chiar si întocmirea si mai ales curăţenia caselor 
lasă de dorit. Case scunde (joase), cu fereşti mici şi nepodite 
se întâlnesc la tot pasul. Toţi ai familiei dorm în timpul iernii 
în o singură odaie; adesea și vițelul și mielul de curând gătaţi. 

„In hainele de pat, măsăriţe, ştergare de culme 5. a. încă găsim 
ici-colea amestecături străine. 

De o creștere cu minte a copiilor nu dăm decât în puţine case. 

In boale, în loc de a fi întrebat doftorul, adesea se aleargă 
la descântece şi boscoane. 

Nici bărbaţii nici femeile nu ştiu să facă de multeori o 
bună întrebuințare de timp, din care pricină urmează număroase 
şi mari pagube. 

Credințe deșarte se mai găsesc și acum la tot pasul: cre- 
dinte în strigoi, bălauri, vârcolaci, Marţolea ș. a. O tulbureală 
întreagă în mintea și sufletul poporului. De aici atâtea sărbă- 
tori necrestinesti si pagube pe. urma lor. 

Esind în curte, adesea deschisă, nu vedem treburi mai bune. 

Șuri şi grajduri aevea bune, apoi șopuri, magazine, cotețe, 
fântâni, privezi, pivnițe ş. a. abiă câteva în tot satul. Udul vi- 
telor se scurge prin curte si pe ulife, Gunoiul e îngrijit cât 
se poate de rău. 

Grădinile sunt deschise şi, cele mai multe, în loc de pomi 
şi legumi, sunt pline de buruieni sau cel mult cu iarbă. In tot 
satul se găsesc sfupi numai la două familii. l 

De creşterea frăgarilor si vermilor de mătasă nici nu vi- 
sează oamenii din «Viitorul». 

Vitele si celelalte animale de casă sunt si ele, unde sunt, 
cum se nimereste, mai mult slabe, rău grijite, nețeselate și rău 
hranite. De prăsirea unui soiu ales și mai de preţ mare cine să 
se îngrijască, 

Economia câmpului este si ea destul de înapoiată. 
Câmpul e împărţit în zrei hotard, din cari în unul se sa- 
- mana grâu, în altul cucuruz și altul rămâne ogor sterp. 

Fânațele sânt puţin îngrijite. De gunoiu wau parte. Nici 
de udat nu se face întrebuințare, măcar unde ar fi modru. 

Fânațe măiestrite, de tritoiu, luţernă, măzăriche ori alte 
ierburi nu sau pomenit în «Viitorul». 

Cu atât mai puţină îngrijire se dă pășunilor. 

In plugărie, dintre uneltele mai mari se întrebuințează numai 
plugul, grapa şi carul. 

In timpul din urmă viile, rămase din. moşi-strămoși, au fost 
pustiite de filoxeră și peronosporă. 

La aceste rele sau mai adaus în timpul din urmă şi alte 
nenorociri, Int”un an au fost ploi foarte multe cari au pricinuit 
mari pagube, în altul a dat o secetă cumplită, care a adus și 
mai multă lipsă, iar un foc năpraznic a pustiit cu totul o parte 
din sat. O parte a hotarului a fost atinsă de grindină sau 
ghiață. Au mai perit și vite; iar porcii s'au stâns aproape 
cu totul. | 

Nefiind nime asigurat contra focului și a grindinei, și, ne- 
asigurate fiindu-le nici animalele, lipsa și sărăcia a ajuns la culme. 
Mai ales și din pricina că nici un fel de întovărășire nu se găsiă 
în comună, iar prin lada satului, a bisericii și şcoalei băteă vântul. 

Oamenii, toţi dearândul, au trebuit să-și pună ghilțul în 
grumazi: să se îndatoreze la cămătari, la bănci și unde numai 
Sau putut apropiă. 

Astfel eră starea cu totul desnădajduită, a comunei «Vii- 
torul> în clipa când. povestitorul nostru împreună cu nenumă- 
rați alți oameni tineri și bătrâni, bărbaţi și femei, au trebuit să 

iee lumea în cap, ca timp îndelungat să nu se mai întoarne în 
satul lor, 


SFATURI DOCTOREŞTI. 


Vom vorbi despre un al doilea obiceiu rău. Românul e bogat 
în obiceiuri rele. 

E cunoscut şi ştiut de toți, că copilul mic în anul prim 
al vieții — mai bine se desvoaltă, dacă e hrănit la pieptul mamii 
` Sale. Aga e făcut stomacul lui, ca să fie hrănit cu laptele mamii 
sale, care e un lapte supţire apătos, aproape fără grăsime și de 
0 dulceaţă plăcută gurii copilașului. 

E de tot firesc lucru, ca copiii în cele 7—8 luni dintâiu 
să nu capete alte mâncări decât laptele mamii lor. Cu toate 
acestea ce vedem? Mame, de altfel cuminte şi cari îşi iubese 
copiii ca sufletul lor, imbie mititeii cu tot felul de bunete, po- 
trivite numai pentru cei mari. Le dă zamă acră, zupă grasă, 
mămăligă, pâne, fără să se gândească, că stomacul copiilor nu 
sufere acreală, nu poate birui grăsimea, nici mămăliga, nici pânea. 
Un mic presimţ au ele, că gura si stomacul copilului încă nu 
poate birui toate bucatele. De aceea, pânea bunăoară, mai în- 
tâiu o dumică şi o moaie bine în gura proprie şi numai după 
aceea o dă copilului. Ochi au şi nu văd, dar au sâmţul, că din 
gura copilului lipsesc dinţii, cari să dumice pânea, şi lipseşte 
scuipatul, care să moaie și să facă lunecoase bucatele uscate şi 
vârtoase. 

Bucatele nepotrivite supără mult gingeile copilului mic, cele 
vârtoase şi uscate zgărie pelita de pe ceriul gurii şi gât; gingeile. 
și peliţa gurii sânt foarte subţiri si simţitoare. De aci urmează, 
apoi felurite boale de gură, împreunate cu mari dureri pentru 
copil şi cu multă supărare şi neodihnă pentru mama copilului. 3 

Indoit de simţitoare e pelita stomacului, care neputând birui 
bucatele vârtoase, se bolnăveșşte asa de rău, că nu mai poate 
suferi nici fata, cum o suge asa o și varsă. Boala stomacului trece 
cu vremea și 'asupra maţelor, cari la copiii mici sânt din cale 
afară subţiri şi gingașe. 

Un stomac bolnav nu mai mistue cum se cade, ba — cum 
s'a mai zis -— varsă tafta cum o suge; maţele bolnave nu mai - 
dau răgaz laptelui, prelucrat în stomac, ca să treacă în sânge. 
Urdinări dureroase şi fără sfârșit sunt urmarea îmbolnăvirii 
maţelor. 

Trupul astorfel de copii nu mai capătă hrana trebuincioasă, 
slăbeşte și se ofileşte văzând cu ochii, până ce în o bună dimi- 
neaţă adoarme pentru totdeauna. 

Iată! unde duce obiceiul rău a sedea la masă cu copil mie 
în braţe şi a-l îmbiă cu bucate ce sunt potrivite numai pentru 
cei mari, 

E un adevăr dureros, că cei mai mulţi copii mici cad jertfă 
acestui obiceiu rău. Mii şi mii de copii pier din nepriceperea 
părinţilor, cari în dragostea lor nemărginită, le dau tot felul de 
mâncări, -- fără a se cugetă, că ce e potrivit pentru cei mari, 
numai arare-ori se potrivește si pentru cei mici. 

Așadară în cele 7—8 luni dintâiu nu daţi copiilor de cât 
să sugă. Dacă cumva se nimereşte, că copilul împlineşte 7-8 
luni în timp de vară, aşteptaţi încă vre-o două luni, de oarece 
în căldurile verii .mâncările obicinuite copilului sânt indoit de 
primejdioase, 

In luna a 7-a sau a 8-a se poate da copilului puţin lapte 
de vacă, mai târziu se poate îmbiă cu puţină zupă, curăţită de 
grăsime, si mai târziu apoi câte un ou, fiert moale. In anul al 
doilea, târziu de tot, când gura copilului are aproape toţi dinții 
si măselele, se poate da si altfel de mâncare. 

Părinţii, cari vor da ascultare acestor sfaturi, nu se vor căi, 
Vor fi lipsiţi de multe boale în casă şi vor fi scutiţi de multele 
dureri impreunate cu pierderea copiilor. Dr. 1. B. 


OGORUL E PIEDECĂ A UNEI PLUGĂRII CUMINTE. 


E timpul când trebuie făcut ogorul. Să ştie că cu cât el se 
face mai de timpuriu cu atât putem aveă nădejde de roade mai 
bune. Dar nu despre tainele ogorului vom scrie aici, ci despre 
aceea că el e o piedecă în calea bunăstării noastre. 

Lucrarea pământului este şi acum mai pretutindeni la noi 
astfel întocmită că tot la al treilea an o parte de hotar rămâne 
ogor. Cei mai mulţi cred că numai aga e bine; pe când, în adevăr, 
acest mod de lucrare este cel mai rău și păgubitor. 

E rău si păgubitor obiceiul de a lăsă pâmântul ogor, în 
felul cum fac plugarii noştri, pentrucă: 

1. Pământul, bine lucrat si bine îngrăşat (gunoit), se poate 
sămână an de an cu bun folos — cel mult lăsându-se ogor la 
6, 3, 10—15 ani odată şi nu tot la al treilea an —; 

2. Foloasele ce plugarii noştri le au pe urma ogorului sunt 
asa de neînsemnate, că o schimbare a acestui mod de lucrare 
din zi în zi se vede tot mai mult a fi neapărat trebuincioasă. 

Știm comune cu pământ puţin şi nu prea bun, unde hotarul 
e impărţit numai în două părţi: una pentru grâu și alta pentru 
cucuruz, 

De obiceiu, înainte de sămănat, locul de cucuruz se gu- 
noieşte. Toamna, după cules, 2—3 săptămâni locul se paste cu 
vitele, apoi se ară şi se samănă cu grâu. După secerat locul de 
asemenea se paste cu vitele până toamna târziu, iar primăvara 
se gunoiește de nou și se samănă cu cucuruz. Cu modul acesta 

de lucrare pământul dă roade mulţămitoare an de an, fără a fi 
lăsat nefolosit un an întreg. 

Alţii, fie că li s'a dat prilej prin comasare, fie că însişi au 
găsit o cale de norocoasă deslegare a ogorului, isi cultivă nein- 
trerupt, cu folos, pământul, şi asa destul de master împărţit pentru 
mulţi. Ceice asa fac au apucat pe calea sporirei averii şi bună- 
stării lor. E lucru mare a cultivă înțelepţeşte fiecare plugar an 
de an câteva locuri mai mult, şi fiecare comună câteva sute sau 
chiar mii de jugăre mai mult. Pentru un plugar sporul, socotit 
în buni, se poate urcă la câteva zeci sau sute de coroane, pentru 
locuitorii unei comune la multe mii, iar pentru poporul nostru 
întreg la zeci de milioane. 

Trebuie să ne dăm bine seama de acest lucru şi să schimbăm 
pretutindeni ogorul sterp şi de puţin folos intrun izvor de cå- 
ştig preţios şi trainic. 

Despre aceusta cu alt prilej. Săteanul. 


SURDUL. 


(Urmare). 

Din una din alta, Damian şi Salvina prinda se plăceă; el 
când nu avea copii la şcoală, mergeă singur la primblare printre 
arini, si acolo începeă a cântă ca băieţii: 

Trecu-i valea şi-un părău 

La mândra, sufletul meu, 

Trecu-i valea şi-o puntiță 

La fata de Morăriţă 

Nici şti ţese nici şti coase 

Dar nu-mi pasă că-i frumoasă. 
lar de pe coastă de peste părău se auziă altă cântare: 

Cine-ar zice, badea vine, 

I-aşi da tot ce am pe mine 

şi 

Unde-i badea cu doru 

Nu poţi ară cu plugu 

Că sacaţă plugu-n dor 

Trag boii de să omor! 

El auziă cântarea Salvinei şi Salvina auziă cântarea lui, 
şi unul şi altul ştiă ce stia, morăriţa încă înţelegea ce înţelegea, 
dar se făcea a nu bagă de seamă, că doară eră muiere cu 
minte, 

Colea în postul cel mare, pe la sfârşitul lui Martisor erau 
zile mândre şi senine. Intro zi după şcoală, colea de cătră seară 
dascălul Damian eră în grădină la Anişca morăriţa. Acolo eră 
si lelea Anișca și Salvina. „Ce frumoasă ar fi coasta asta să fie 
plină de pomi!“ zise dascălul. 


Dar oare face-s'ar aici pe coasta asta rea? întrebă morăriţa. 


Face, lele Anişcă, s'ar face foarte bine, numai atunci n'ar 
mai puteă vitele să pască printre ei, că frecându-se de ei, nu 
le umblă bine pomilor. 

D'apoi s'avem cine să pună pomi, bine ar fi, dar noi mu- 
ierile nu ne pricepem la de astea. Frate-mi-o popa din valea do- 
sului, mi-ar trimite pomi — parte pădureţi — destui, dar cine să 
mi-i pună si cine să mi-i oltoiuscă? că noi nu ştim! Asa vorbi 
lelea Anişcă, iar Damian dascălul, numai decât să imbiă a i pune 
el pomii și ai oltoi. Deci, înainte se bucurau văzându-şi în minte 
coasta plină de pomi. Drept că şi merse lelea Anișcă cu Salvina 
şi cu Dămian Fulger, cu dascălul, până la popa din Valea-do- 
sului, care eră frate cu lelea Anișcă, că şi dumnia ei erà fată 
de popă si se măritase după morar, căci pe atunci aga erau 
vremile; preuteasă şi morăriţă se făceau numai fetele celea mai 
alese, mai de gazde, că numai aceste două muieri în sat erau 
scutite de a merge în brazda domnului de dimineaţa până seara, 
numai la acestea două le veniau de-a gata, la una prescurile, la 
alta pogăcile, deci morăriţe și preutese se îndesau toate, să se 
facă, numai cât toate nu puteau fi, că la un popă, p'acele vremi 
îi eră destul o preoteasă si la un morar o morăriță, iar intrun 
sat eră pe atunci numai un popă şi un morar. Destul dară, că 
lelea Anişcă, era sora popii din Valea-dosului și se duse la dum- 
nialui cu Salvina şi cu dascălul Damian Fulger, se duseră tu- 
strei să pună lucrul la cale cu... pusul pomilor. Nici nau mers 
pe jos, ci cu carul cu vacile; lelea Anişcă făcuse un ziţ bun de 
paie, pusese fundul la car, peste paie puseră un tol, apoi 2 
perine, pe ele o cergă verde si acolo sezu dumniaei cu Salvina, 
că doară dumniaei eră morăriţă, fată de popă si soră cu popa 
din Valea-dosului la care mergeă acum după... pomi. Vacile 
le mână dascălul Damian Fulger, mergând mai mult pe jos pe 
lângă car, decât în car. Au plecat într'o zi des de dimineaţă și 
numai colo cătră ameazi au ajuns la Valea-dosului. Acolo au 
stat până cătră ojină, s'au mai ospătat, au mai povestit şi au 
pus trebile... pomilor la cale, iar la ojină au plecat spre casă, 

că a doua zi dascălul erà să fie in școală. Asta s'a întâmplat 
chiar în ziua de patruzeci de sfinţi. 

Când au venit din Valea-dosului nu s'a urcat dascălul nici 
o minută în car, că nu erà unde; și muierile, adecă lelea Anișca 
cu Salvina nu mai şezură nici ele aşă bine, ca la venitul de 
acasă, că-şi mutară jetul dinainte, iar dinapoi umplu popa Toma, 
fratele lelei Anisca, de pomi pădureţi spinoşi, că le-a dat doară 
150 de pomi pădureţi, apoi cum i-a legat, cum nu, că minteni, 
minteni le cădea câte unul în cap, mai cu rădăcina, mai cu crăn- ` 
gile cele spinoase. Vre o câţi-va pomi le dădu-se şi de cei oltoiţi, 
că avea popa Toma de unde, că doară cine mai aveă pomi mulţi 
si buni ca el, şi mari şi mici? 

Destul că colo cătră miezul nopţii au ajuns sănătoşi acasă 
oamenii noştri; lelea Anişcă fácù numai decât o leacă de foc 
să incălzească ceva de cină, iar Salvina cu Dămian asezară vacile 
în grajd si carul în colniţă (corlita) si întrară şi ei în casă vo- 
ioși că... au adus pomf A doua zi după ameazi dascălul eră tare 
învăluit; merse cu toli școlarii in grădină la lelea Anișcă, moră- 
rita, să le arete -- cum se pun pomii; lelea Anișcă cu Salvina.. ` 
făceă groape tot la trei stângini de departe una de alta, precum 
îi povătuise popa Toma din Valea-dosului, dascălul Damian cu- 
rățià pomii şi-i puneă în groape cu ajutoriul copiilor mai mari, 
jar ceialalţi copii adunau bărbătește pietrile şi duceau pe lângă 
gard. Mergea lucrul strubă de bine. lar când fură gata iţi eră 
mai mare dragul a te uită la lucrul lor; stau pomii în gledă 
ca cătunele; ori din cătrău te uitai, tot rânduri oable vedeai de 
pomi. 

Pe cei oltuiţi îi puseră mai aproape de casă, apoi după ei 
urmară cei mai mari, şi în urmă cei mai micuţi. — „Să mai 
avem p'atâţa, ar ti chiar plină grădina“, zice dascălul „De s'ar 
prinde aceștia odată!“ Răspunse Salvina. 

A doua zi după aceea satul eră plin de vorbe, mai cu 
seamă muierile ştiau povesti mai multe. Unele-și dau cu soco- 
teala că dascălul a fost cu morăriţa si cu Salvina la Valeu-do- 
sului de i-a credinţit popa Toma, unchiul Salvinei. Altele ziceau, 
că morăriţa-i hamişe (vicleană); se foloseşte numai de dascălul, 
ca să-i pună grădina în rând, dar pe Salvina wa da-o după el, 
că doară numai pe eao are, și n'a da-o după un dascăl sărântoc, 
că o poate da după orice fecior de gazdă din sat; altele iar 
ziceau, că dascălul e hamis, a înturnat capul muierilor, dar nu 

va luă pe Salvina, că nu s'ar învoi popa odată cu capul, ca 
fata morăriţi să fie dăscăliță, că si el are patru fete de măritat; 
bărbaţii, ca ei, nu mai vorbeau atâta, dar câte o vorbă mai 
ziceau si ei, ca oamenii. 

La Rusalii veni protopopul în comună, ca să iee în seamă 
examenul copiilor, şi rămase foarte muiţămit cu sporul aflat în 
şcoala dascălului Dămian Fulger, și legă de sufletul oamenilor, 
ca să-i deie plata, si pe venitor să-și trimită toti copiii lu școală. 
Eu încă eram atunci la școală si căpătaiu drept cinste: de exa- 
men un briceag jidovese, de cele de 2 cr. cu plăsele de lemn 
şi cu un tăiș cât degetul. Bucuria mea, că am cu ce ciocârţil 
(Va urmă). 


PENTRU ROMÂNII DIN AMERICA. 


Singurele mijloace pentru a încopeiă sufletele acestor în- 
străinați de vatra lor părintească e litera serisă. Cartea şi gazeta 
sunt chemate să întărească și să ocrotească dragostea de neam 
şi de lege în inimile acelora dintre ai noștri, cari manati de să- 
răcie, poate chiar şi de dorul de câştig, sau hotărit să se hră- 
nească cu pâinea pribegilor. 

E îmbucurător că ei înşişi susțin două aid românești, 
„America“ si „Românul“, cari ne vin şi nouă şi prin urmare 
putem urmări în parte vieaţa si soartea lor în acea ţară a ba- 
nilor şi a bogaţilor. 

In multe părţi s'au adunat în societăţi culturale, dornici de 
a ceti carte românească si de a se ajută la nevoie. 


Una dintre acestea societăţi, „Reuniunea de ajutor si de 
cultură „Ulpia Traiană“ din Erie Pa, s'a adresat Asociaţiunii 
noastre să-i dea mână de ajutor la înființarea unei biblioteci, 
i Sa trimis toate cărţile pe care le are la îndemână așezământul 
nostru şi i-a făgăduit că și pe viitor îi va da tot sprijinul pentru 
a-si puteă răscumpără frumoasa chiemare. 

Facem apel la autorii noştri de cărţi şi la insti- 
tutele noastre de editură (de aici şi din România) 
să binevoiască a ne trimite pe seama reuniunii Ulpia 
fraiană câte un exemplar din cărţile ce le-au scris 
sau editat, pe cari le vom trimite fără întârziere 
numitei reuniuni. 

Cărţile sunt a se trimite la adresa: Asoctafiuni, 
eventua! direct „Reuniunii române de ajutor și cul- 
tură „Ulpia Traiană“ Erie Pa. Post office Box: 141 
(America). 


Nadajduim că se vor găsi inimi cari să răspundă la rugarea 
fraţilor din America.! 
Oct. C. Tăslăuanu, 
secretar al Asociaţiunii. 


STIRI- 


Despdrtamdntul Braşov. — Curs practic de albinarit, 
va tinea în zilele de 7—9 Iunie n. a. c. dl loan Aron, în Braşov. 
De incvartirare se ingrijeste comitetul desparjamantului, Inserie- 
rile se fac până în 23 Iunie n. Cursul se va tinea numai dacă 
se vor inscrie cel puțin 5 insi. 

9 

Premiu de 30 cor. în aur, se va da învățătorului din cu- 
prinsul despărțământului Brașov, care va fi cultivat mai bine 
grădinu şcolară. Inştiinţările pentru acest premiu se pot face 
până în 10/23 Iunie a c. la adresa secretarului despărțământului. 

+) 

Asiguraţi-vă ! Un foc grozav a nimicit a treia zi de Paști 
96 de case cu tot avutul aflător lângă ele, din comuna Ostrovul 
mare. 500 de insi, rămuşi pe drum (mai ales din cauză că nu 
și-au asigurat casele ș. c. |. în contră focului) sunt avizati la 
sprijinul românilor de bine. Ajutoarele se pot trimite pe adresa: 
„Oficiul parohial gr. cat. din Nagy-Osztr6 u. p. Kernyesd.“ 

© 

Concurs cu premii pentru scrierea de monografii. — Comi- 
tetul central al „Reuniunei române de agricultură din comitatul 
Sibiiu“ publică concurs la 3 premii de câte 90, 60 și 50 coroane, 
pentru cele mai bune trei monografii (descrieri amănunțite) ale 
comunelor din comitatul Sibiiu. 

Lucrările adresate „Reuniunei române de agricultură din 
comitatul Sibiiu“ să se trimită până la 1 Octomvrie n. 1907. 

Reuniunea ia asupra sa sarcina de a publicà lucrările 
premiate, 


t Ziarele noastre sunt rugate a reproduce acest Apel 


Tiparul tipografiei arhidiecezane Sibiin, 

